Diari Oficial de la Generalitat Valenciana


Sumari del DOGV 5917, del 19-12-2008 (2008/14148)

Informacíó pública de l'aprovació del projecte d'urbanització de les UE 2/Platja, 8/02 i M/02-Platja.
-----------------------------------------------------------------------------------------------------

### Dades del document

Número de DOGV
:   5917

Data del DOGV
:   19-12-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/14890


Data del document
:   27-11-2008

Organisme emissor
:   Ajuntament de Nules

Tipus de document
:   Informació Pública

Descriptors 

:   * Nules
    * pla d'urbanisme
    * administració local

Informacíó pública de l'aprovació del projecte d'urbanització de les UE 2/Platja, 8/02 i M/02-Platja. [2008/14653]  
La Junta de Govern Local, en sessió ordinària celebrada el dia 27 d'octubre de 2008, va adoptar, entre altres, l'acord d'aprovació del Projecte d'Urbanització de les UE-2/Platja, 8/02 i M/02-Platja, amb les següents modificacions:  
El projecte presentat no està visat, encara que el projecte ha d'incorporar les modificacions que s'introdueixen i visar-se.  
Ha d'incrementar-se a 600 el diàmetre de tota la longitud de la conducció de pluvials prevista al carrer d'Aigües Vives.  
La delimitació de la unitat d'execució M/02 presentada en el projecte d'urbanització no coincidix amb l'aprovada, per la qual cosa a efectes de delimitació regix l'aprovada i ha de definir-se amb tota exactitud en el projecte de reparcel·lació corresponent.  
El radi exterior de la glorieta situada al sud-oest, en el quadrant nord, ha de mantenir-se en 22,5 m i l'espai entre la vorera i el límit de la unitat d'execució ha d'acabar-se com a vorera.  
S'ha d'utilitzar, en la capa de rodadura, una mescla D-12 en lloc de la S-12 que en el seu dia es va recomanar.  
S'ha previst la tanca provisional amb muret de formigó de 40 cm d'altura i tanca de simple torsió en les UE 2/Platja i en la 8/02; aquesta ha de modificar-se per muret de formigó de 20 cm d'altura i tanca de simple torsió amb una porta per parcel·la resultant, que ha d'executar-se tant en les UE 2/Platja i UE-8/02 com en la UE M/02.  
Ha d'incloure's una solució provisional per al camí de la Mar, mentre es desenvolupa el sector Serratelles-Platja, especialment pel que fa a glorietes i mitjana, del camí de la Mar. Aquesta solució provisional ha de presentar-se a aprovació per l'Ajuntament abans de realitzar l'execució de les glorietes i mitjanes del camí de la Mar.  
Quant a la jardineria, la gespa ha de ser Pennisetum clandestinum (kikuyo). Els aurons negundos han de substituir-se per Tamarindus indica.  
Per a millorar les condicions de la zona verda, ha de substituir-se el paviment de rajola hidràulica de la zona de jocs per un paviment elàstic. Igualment, hauria de materialitzar-se la separació de la zona amb terra morterenca.  
Per tal de preservar l'arbratge, els escocells s'han de situar de forma que el tronc dels arbres se separen, almenys, 1,5 m dels límits frontals de les zones d'aparcament en cordó.  
El reg dels escocells ha de ser independent del de les zones de gespa, governat per altres programadors, tot això a més del que s'ha indicat en l'informe del servei municipal d'aigua potable.  
El paviment de les voreres serà el model estàndard per a executar les voreres en les obres d'urbanització el model Nules mixt, textura combinada de 40x40x4'5 de la marca Terrazos Bellmunt o similar i combinat amb franges de model Compostalosa textura granallada, 1606 de 60x40x5 de la marca Escofet o similar amb un escut realitzat en el mateix material de textura combinada cada 30 m² de paviment, segons disseny a presentar i que ha de ser aprovat per l'Ajuntament de Nules.  
El projecte ha d'incloure totes les indicacions i/o exigèncias que puga incloure l'informe no emés per Iberdrola Distribució Elèctrica SAU a dia de hui.  
El projecte ha d'observar totes les condicions de l'autorització per al vessament d'aigües pluvials al canal de la desembocadura del barranc Torrent, procedents de les UE2/Platja, UE-8/02 i UE-M/02 de Nules (Castelló), de la Confederació Hidrogràfica del Xúquer.  
El quadre de comandaments ha de comptar amb dispositiu de telegestió Teleastro de Afeisa i diferencials de rearmament automàtic.  
La direcció del carrer d'Aigües Vives i el carrer de Fontfreda han d'anar en sentit contrari de la presentada (per ser prolongació d'aquests mateixos carrers des de l' avinguda Sud), cosa que obliga a adaptar tota la senyalització vertical i horitzontal proposada per a aquests carrers i els respectius encreuaments.  
Cos que es fa pública perquè en prengueu coneixement.  
Nules, 27 de novembre de 2008.- L'alcalde: Mario A. García Báscones.